
Informatīvais ziņojums

“Par izstrādātajiem priekšlikumiem CEF9G grozījumiem, 
kas tiks iesniegti izskatīšanai CINEA”


Ministru kabineta (turpmāk – MK) 2024. gada 16. janvāra sēdē tika izskatīts  informatīvais ziņojums “Informatīvais ziņojums "Par Eiropas infrastruktūras savienošanas instrumenta devītā projektu uzsaukuma finansējumu Rail Baltica projektam" (23-TA-2878) (prot. Nr. 2, 62. §).
Atbilstoši MK 2024. gada 16. janvāra sēdes protokollēmuma (prot. Nr. 2, 62. §) (turpmāk – MK sēdes protokollēmums (prot.Nr.2 62. §)) 2. punktam Satiksmes ministrijai ir atļauts uzņemties precizētās budžeta ilgtermiņa saistības (ārvalstu finanšu palīdzībai un valsts budžeta dotācijai no vispārējiem ieņēmumiem) Eiropas infrastruktūras savienošanas instrumenta devītā projektu uzsaukuma finansējuma ietvaros 2022.–2027. gadā Satiksmes ministrijas budžeta apakšprogrammā 60.07.00 "Eiropas transporta infrastruktūras projekti (Rail Baltica)" Rail Baltica publiskās lietošanas dzelzceļa infrastruktūras izveidei 463 075 834 euro apmērā, ko veido Eiropas infrastruktūras savienošanas instrumenta finansējums 298 022 018 euro apmērā un valsts budžeta līdzfinansējums 82 877 963 euro apmērā, tajā skaitā valsts budžeta līdzfinansējums Latvijas aktivitātēm 79 604 033 euro apmērā, valsts budžeta līdzfinansējums akciju sabiedrības "RB Rail" Latvijas aktivitātēm 3 273 930 euro apmērā, un valsts budžeta izdevumi pievienotās vērtības nodokļa (turpmāk – PVN) kompensēšanai 82 175 853 euro apmērā, tajā skaitā PVN 71 371 324 euro apmērā Latvijas aktivitāšu ietvaros un PVN 10 804 529 euro apmērā akciju sabiedrības "RB Rail" aktivitāšu ietvaros.
Akciju sabiedrība "RB Rail" (turpmāk – RBR) triju Baltijas valstu vārdā 
2023. gada 16. oktobrī parakstīja finansēšanas līgumu CEF9G un CEF9COH ar aktivitāšu īstenošanu gala termiņu līdz 2027. gada 31. decembrim.
MK 2024. gada 10. decembrī apstiprinātais Informatīvais ziņojums “Par Rail Baltica projekta ieviešanas scenāriju Latvijas teritorijā” (prot. Nr. 52 102. §) (24-TA-2704) paredz, ka projekta pirmajā kārtā kā viena no prioritātēm noteikts pabeigt uzsāktos būvdarbus abās Rīgas stacijās - Rīgas lidostā (turpmāk - RIX) un Rīgas centrālās dzelzceļa stacijas dienvidu daļā, lai piešķirtu šiem objektiem funkcionalitāti. Kā arī izbūvēt jaunu dzelzceļa līniju no Imantas stacijas uz RIX, tādējādi vēl pirms Eiropas platuma sliežu līnijas izbūves savienojot abas pasažieru stacijas ar platsliežu dzelzceļu un integrējot RIX esošajā dzelzceļa tīklā. 
SIA “Eiropas dzelzceļa līnijas” (turpmāk - EDzL) kā Rail Baltica projekta nacionālais ieviesējs ir izvērtējis uzsākto aktivitāšu lietderību (juridiskos, ekonomiskos un tehniskos aspektus) atbilstoši pirmās kārtas scenārijam un sagatavojis priekšlikumus iesniegšanai Eiropas Klimata, infrastruktūras un vides izpildaģentūrai (turpmāk – CINEA) par CEF9G finansēšanas līguma (turpmāk - Līgums) grozījumiem:
1. Saskaņā ar EDzL pašreizējo grafiku paredzēts, ka būvdarbi varētu noslēgties 
2029. gada vidū, bet, lai mazinātu risku projekta ieviešanai iespējamo kavējumu dēļ un nodrošinātu atbilstību attiecināmo izmaksu periodam, piedāvājums ir pagarināt Līgumā noteikto darbu izpildes termiņu līdz 2029. gada 31.decembrim.

2. No esošā CEF9G piešķirtā finansējuma RIX Posma 3A (viadukts no stacijas ēkas uz Ziemeļiem līdz Ziemeļu ielai) un Posma 3C (viadukts no stacijas ēkas uz Dienvidiem līdz Dzirnieku ielas zonai) būvdarbiem, veicot optimizāciju un iespējamu darbu dalīšanu kārtās, aktivizēt Posmu 3B, paplašinot darba uzdevuma T3.1.1 tvērumu par 500 m virzienā uz Imantu (Rīgas Centrālo dzelzceļa staciju). Atbilstoši par 28 793 386 euro tiek samazināts 3 Posma C daļas (33+212 – 33+994) finansējums un palielināts par šo summu 3 Posma apvienotais A un B daļas finansējums. Šāda pieeja nodrošina pieejamā finansējuma efektīvu izmantošanu, saglabā ieviešanas nepārtrauktību un atbalsta savlaicīgu projekta īstenošanu. 
Atbilstoši Ministru kabineta 2025 .gada 22. decembra sēdes protokollēmumam “Informatīvais ziņojums “Par Rail Baltica projekta Rīgas stacija - Rīgas lidostā būvdarbu procesa nepārtrauktības nodrošināšanu”” (25-TA-2985) (MK prot. Nr. 53, 108.§) šie darbi ir uzsākti, dodot atļauju Satiksmes ministrijai autorizēt būvdarbu veikšanu ar maksimālo finanšu apjomu 29 252 326 euro apmērā (bez PVN) un EDzL veikt nepieciešamos maksājumus būvdarbu procesa nepārtrauktības nodrošināšanai. Tādejādi Satiksmes ministrija ne tikai izpilda MK 2024.gada 10.decembrī uzdoto, bet arī preventīvi nodrošina Rail Baltica projekta ieviešanas nepārtrauktību. 
3. Atbilstoši RBR veiktajai visaptverošai ilgtermiņa resursu plānošanai un apakšuzņēmēju izmaksu pārvērtēšanai, RBR ir konstatējis līdzekļu ietaupījumu RBR Latvijas daļā 95 354 euro un, ņemot vērā iespēju izmantot arī RBR līdzekļu ietaupījumu Igaunijas daļā 120 018 euro, ir iespēja CEF9G darba uzdevumam Būvniecība RIX 3Sekcija A un B daļa (31+969-32+997) piesaistīt papildus finansējumu 215 372 euro apmērā (CINEA līdzfinansējuma daļa 183 066 euro, Latvijas valsts budžeta finansējums 32 306 euro un papildus PVN izmaksu segšanai 40 705 euro). Jāņem vērā, ka pastāv risks par neplānotu sadārdzinājumu Hormuzas jūras šauruma blokādes iespaidā. Tāpēc būtu lietderīgi atbrīvoto naudu CEF9G ietvaros ieplānot būvdarbiem. Pārdale uz citu projektu nav iespējama. Alternatīva būtu atgriezt atbrīvoto naudu CINEA. 
3.1. EDzL iesniegts priekšlikums CEF9G finansējuma izmantošanai RIX 3 Sekcijas būvniecībai, pārdalot līdzekļus starp darba uzdevumiem Latvijas aktivitātēs un papildus pārvirzot pieejamo finansējumu no RBR piešķirtā finansējuma.
3.2. CINEA konceptuāli ir piekritusi RIX ziemeļu estakādes apakšstruktūras darbu pagarinājumam par aptuveni papildu 500 metriem virzienā uz Rīgas Centrālo staciju, norādot, ka CEF9G aktivitāšu tvēruma korekcija, iekļaujot visu tehnisko un finanšu pamatojošo informāciju, jāiesniedz 2026. gada pirmajā ceturksnī (CINEA 2025. gada 17. decembra vēstule Nr.CINEA.B.B1.2/BO).
4. No projekta darba uzdevuma: ģeodēzijas punktu izveide Latvijā -  ir pieejams neizmantots finanšu atlikums 102 722 euro. Iepirkuma rezultātā ir noslēgts lētāks līgums nekā plānots. Šo atbrīvoto naudu ir iespējams pārdalīt EDzL izmaksām, Jo, pagarinot CEF9G projekta termiņu par diviem gadiem, ir jāparedz papildus finansējums EDzL izmaksām. 
Plānotie Līguma grozījumi saglabā sākotnēji pieteiktās aktivitātes, izmaiņas attiecībā uz aktivitāšu tvēruma izmaiņām ir atļautas, ja tās atbilst sākotnējiem projekta mērķiem un ir pienācīgi pamatotas. Vienlaicīgi tiek precizēti starpposma rādītāji un rezultāti. Grozījumi mazina neatbilstību starp sākotnējo plānu un reālo īstenošanas situāciju, samazinot neatbilstības risku kavējumu dēļ. Līgumā iekļauto aktivitāšu finansējuma sadalījums ar grozījumiem skatāms 1. tabulā.


1. tabula
CEF9G finansējums Latvijas aktivitātēm iekļaujot grozījumus (euro PVN nav iekļauts)

	Pasākums
	Detalizācija
	Līgums CEF9G
	Rosinātā līdzekļu pārdale
	Rosinātā līdzekļu pārdale no RBR*
	Ar grozījumiem

	Latvijas aktivitātes

	Projekta atbalsta pasākumi
	PISM
	 14 063 722 
	
	
	 14 063 722 

	RCS
	Būvniecība RCS 336+941-338+429
	 81 819 783 
	
	
	 81 819 783 

	RIX
	Būvniecība RIX 31+969-32+997
	 87 948 640 
	 28 793 386 
	215 372
	 116 957398 

	RIX
	Būvniecība RIX 33+212-33+994
	 86 140 320 
	-28 003 000 
	
	 58 137 320 

	RIX
	Būvniecība RIX saistītie elementi 33+212-33+994
	 2 660 000 
	-790 386 
	
	 1 869 614 

	Kopā finansēšanas līgumā (bez PVN)
	
	 272 632 465 
	0
	215 372
	 272 847 837 

	 tajā skaitā EISI finansējums
	
	 231 737 595 
	
	183 066
	 231 920 661 

	tajā skaitā Latvijas VB līdzfinansējums
	
	 40 894 870 
	
	32 306
	 40 927 176 

	Ar PVN apliekamā summa
	
	 245 369 219 
	
	193 835
	 245 563 054 

	PVN
	
	 51 527 536 
	
	40 705
	 51 568 241 

	Kopā ar PVN
	
	 324 160 001 
	0
	256 077
	 324 416 078

	Latvijas valsts budžeta finansējums RB Rail AS

	RB Rail AS Latvijas līdzfinansējums
	 2 088 905 
	
	-14 303 
	 2 074 602 

	RB Rail AS PVN kompensēšanai
	 6 655 765 
	
	-197 068 
	 6 458 697 

	Pavisam kopā ar RB Rail AS
	 332 904 671 
	0
	 44 706 
	 332 949 377 



Līguma grozījumi kopumā rada finansiālu ietekmi uz Latvijas valsts budžeta ilgtermiņa saistībām, kas apstiprinātas ar MK sēdes protokollēmumu (prot.Nr.2 62. §), radot iespēju piesaistīt papildus EISI finansējumu Latvijas aktivitātēm 183 066 euro apmērā, nepieciešamību palielināt Latvijas valsts budžeta līdzfinansējumu 32 306 euro apmērā un finansējumu PVN izmaksu segšanai 40 705 euro apmērā, tajā pašā laikā CEF9G grozījumi paredz valsts budžeta līdzekļu samazinājumu RBR 211 371 euro (14 303 + 197 068) apmērā, paredzot nepieciešamību precizēt informatīvā ziņojuma, kas pieņemts zināšanai ar MK sēdes protokollēmumu (prot.Nr.2 62. §), informāciju.
Rosinātā finansējuma pārdale palielina Latvijas būvniecības aktivitātēm pieejamo finansējumu par 215 372 euro (bez PVN), tajā skaitā EISI finansējuma daļai sastādot 183 066 euro un Latvijas valsts budžeta līdzfinansējumam 32 306 euro. Papildus nepieciešamais finansējums PVN izmaksu segšanai 40 705 euro. 
Ņemot vērā, ka no 215 372, kas pārvirzīti no RB Rail AS, 95 354 euro tiek pārvirzīti no RB Rail AS aktivitātēm Latvijas daļā ar piešķirto Latvijas līdzfinansējuma 15%, apmērā, plānots samazinājums Latvijas valsts budžeta finansējumam 14 303 euro, kā arī, samazinot RB Rail AS kopējos izdevumus par 1 042 690 euro (gan Latvija, gan Lietuva un Igaunija),  ietaupījums RB Rail AS PVN izmaksu kompensēšanai 197 068 euro apmērā. 
Tādējādi iepriekš ieplānotais Latvijas valsts budžeta finansējums RB Rail AS samazinās par 211 371 euro (14 303 + 197 068), bet ir nepieciešams papildus valsts budžeta līdzfinansējums 73 011 euro (32 306 + 40 705), kopumā Latvijas valsts budžeta finansējums CEF9G samazinās par 138 360 euro (211 371 – 73 011). Līdz ar to pēc grozījumiem Latvijas valsts budžeta finansējums būs par mazāks, nekā šobrīd MK apstiprināts. Vienlaikus finansējums Latvijas būvniecības aktivitātēm būs lielāks.
Papildus skaidrojam, ka plānotajiem grozījumiem CEF9G līgumā būs neitrāla ietekme uz Atveseļošanas fonda plāna investīcijas 1.1.1.i. “Rīgas metropoles transporta infrastruktūras uzlabošana” īstenošanu, kuras ietvaros tiek veikti ieguldījumi Rīgas Centrālajā dzelzceļa stacijā, jo CEF9G līguma grozījumi neskar Rīgas Centrālo dzelzceļa staciju.
Plānotajiem grozījumiem CEF9G līgumā būs pozitīva ietekme uz Eiropas Savienības Kohēzijas politikas programmas 2021.-2027.gadam 3.3.1.1.pasākuma “Dzelzceļa infrastruktūras attīstība un energoefektivitātes uzlabošana sabiedriskajos pasažieru pārvadājumos” īstenošanu, kuras ietvaros plānoti ieguldījumi dzelzceļa stacijas starptautiskajā lidostā “Rīga" (RIX) un savienojošās infrastruktūras izveidē, kās tas ir norādīts augstāk, jo CEF9G līguma grozījumi tieši ir saistīti ar būvdarbiem RIX stacijā. 
Ņemot vērā to, ka projektā paredzēta publisko līdzekļu piešķiršana (pārdalīšana) SIA “Eiropas dzelzceļa līnijas” un AS “RB Rail” skaidrojam, ka šāda līdzekļu pārdalīšana nekvalificējas kā komercdarbības atbalsts saskaņā ar Komercdarbības atbalsta kontroles likuma 5.pantu. 
2026.gada 30.martā ir stājies spēkā Komisijas paziņojums "Vadlīnijas valsts atbalstam sauszemes un multimodālajiem pārvadājumiem” (C/2026/1656) (turpmāk – Komisijas paziņojums), kas atceļ Komisijas 2008.gada 22.jūlija paziņojumu “Kopienas vadlīnijas valsts atbalstam dzelzceļa uzņēmumiem” (2008/C 184/07). Līdz ar to komercdarbības atbalsta neesamība publiskās lietošanas dzelzceļa infrastruktūrā atbilst Komisijas paziņojuma 99. punkta zemsvītras piezīmē ietvertajām prasībām, proti, attiecībā uz infrastruktūras būvniecību ietekme uz tirdzniecību starp dalībvalstīm vai konkurences izkropļojumu iespēja ir izslēgta, jo ir izpildīti visi šie nosacījumi: i) šai infrastruktūrai nav tiešu konkurentu, ii) privātais finansējums attiecīgajā nozarē un dalībvalstī ir nebūtisks un iii) infrastruktūra nav paredzēta, lai radītu selektīvas priekšrocības konkrētam uzņēmumam vai nozarei, bet gan dod labumu visai sabiedrībai.
 

Ņemot vērā minēto, nepieciešams:
· atbalstīt augstākminētos priekšlikumus Līguma grozījumiem un to iesniegšanu CINEA izskatīšanai;
· pieņemt zināšanai, ka pēc CINEA akcepta saņemšanas, bet pirms līguma grozījumu parakstīšanas ar CINEA, būs jāiesniedz MK informatīvais ziņojums par mainītajām CEF9G summām.





Satiksmes ministrs								R.Kozlovskis 



Apsitis, 67028321
Edvards.Apsitis@sam.gov.lv 




